Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 736

1. A szobrászjelöltnek saját szakágában (szobrász, díszítőszobrász, kőszobrász) vizsgamunkát kell elkészítenie plasztikai tárgy, tárgycsoport témakörökben, amelyet a szóbeli vizsga előtt 15 nappal kell benyújtani. A vizsgamunka-feladatokat a vizsgát szervező intézmény határozza meg az alábbiak szerint: A megoldandó feladatok olyanok legyenek, amelyek a saját szakterületük specifikumait képviselik. A plasztikai tárgy, tárgycsoport vizsgamunka (tanári konzultációval) önállóan megtervezett és kivitelezett komplex gyakorlati feladat, amely tervvázlatokból, látványrajzból, műszaki vagy műhelyrajzból és anyagban megvalósított tárgy, tárgycsoportból áll. A feladat meghatározása a tanulmányok során nyújtott ismeretekre épül.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes